Daniel Oprița știe cine va fi noua forță a Ligii 1: "Va fi o favorită la câștigarea campionatului!"
Daniel Oprița a vorbit de curând despre Liga 1. Tehnicianul celor de la CSA Steaua a menționat numele formației pe care o vede să domine primul eșalon în următorii ani.
Tehnicianul român consideră că Rapid are toate calitățile necesare pentru a se impune ani la rând în Liga 1. Iată cum a caracterizat formația din Giulești.
"Va fi o favorită la câștigarea campionatului!"
"Avem nevoie de patroni precum domnul Șucu, pentru că a făcut din Rapid un club puternic, cu o infrastructură bună, exact cum trebuie să fie la un club serios. La momentul ăsta, Rapid pare că e un club foarte serios și a făcut pașii normali și îi face în continuare.
Eu cred că în următorii ani, dacă nu în următorul, Rapid va fi o favorită la câștigarea campionatului, dacă nu va reuși chiar din acest sezon", a mărturisit Daniel Oprița pentru Pro TV.